Period: Old Babylonian
Genre: Literary
Transliteration:
<SURFACE>
e₂-u₆-nir an ki-da mu₂-a
temen an ki unu₆ gal eridug{ki}
abzu eš₃ nun-bi-ir am₃-gub
e₂-du₆-kug u₂ sikil-la rig₇-ga
pa₅ sikil nun-na-ka a naŋ-ŋa₂
kur ki sikil-la naŋa dub₂ dug₄-ga
abzu tigi-zu me-kam
bad₃ <unk> gal-zu šu si sa₂-am₃
kilib₃-ŋal₂ ki diŋir til₃-la-za
kiŋ₂ gal kiŋ₂ ki dug₃ ud nu-dib-be₂
e₂ zag keše₂-zu šita sa₂ nu-di
nun-zu nun gal-e men kug
muš₃-za ma-ra-ni-in-ge-en eridug{ki} saŋ-men ŋal₂
kiši₁₇ mu₂ kiši₁₇ sikil ed₃-de₃ susbu₃
eš₃ abzu ki-zu ki gal-zu
ki {d}utu-ra gu₃ de₂-za
gir₄ ninda il₂ u₂ sug₄-sug₄-za
u₆-nir eš₃ mah an-ne₂ us₂-sa...za
gir₄ gal unu₆ gal-da sa₂-a-za
nun-zu nun an ki...nu-kur₂-ru
...dug₄-ga saŋ du₃...ni ŋeštug₂ degₓ(RI)-a
...en {d}nu-dim₂-mud-e
...muš₃-za e₂ bi₂-in-gub barag-za dur₂ bi₂-in-ŋar
...e₂ {d}en-ki eridug{ki}ga
...eš₃ nam tar-ra
...temen u₆-nir-ra il₂-la
...a₂-dam {d}en-lil₂-la₂
...bu-zu...gab₂-bu-zu ki-en-gi ki-uri
e₂ {d}en-lil₂-la₂ šag₄-zu ten-te-en bar-zu nam tar-ra
zag-du₈...bar-zu kur-bad₃
dub-la₂...e₃-zu kur me-te-ŋal₂
<unk> zu <unk>...<unk> muš₃ nun-za
ur₂-zu an ki-da kuš₂-u₃-de₃
nun-zu nun gal {d}en-lil₂ en dug₃
en zag...en nam tar-re-da
eš₃ nibru{ki} kur gal {d}en-lil₂-le
muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}en-lil₂ nibru{ki}a
tum-ma-al{ki} me nun-e gal pad₃-da ni₂ su zig₃ ri-a
temen šu-luh sikil-zu abzu-a la₂-a
iri ul ŋiš-gi gi sumun gi henbur sig₇-ga
šag₄-zu kur he₂-ŋal₂-la nam-he₂-a du₃-a
itid zag-mu ezen ŋal₂-la-za u₆ di tag-ga
nin gal ki-ur₃-ra {d}en-lil₂-da zag ša₄-a
nun-zu ama {d}nin-lil₂ nitalam ki aŋ₂ {d}nu-nam-nir-ra-kam
e₂-tum-ma-al{ki} muš₃-za e₂ bi₂-in-gub barag-za dur₂ bi₂-in-ŋar
8(diš) e₂ {d}nin-lil₂ nibru{ki}a
e₂-me-lem₄-huš ni₂ gal gur₃-ru
eš₃-mah me nun an-ta bar-ra
{e₂}šutum {d}en-lil₂-la₂ me ul-e ŋar-ra nir-ra tum₂-ma
nam-nun-na saŋ il₂ na degₓ(RI) e₂-kur-ra
zag-e₃ si e₂-zu muš₃ an-da...a
eš-bar ki di gal ku₅-ru-ba id₂-lu₂-ru-gu₂
zid-du u₃-tud šag₄ erim₂-ŋal₂ mud-še₃ ni₁₀-ni₁₀
ki gal šu-luh sikil nam-išib-e du₇-za
en {d}nu-nam-nir-da u₂ mu-ni-sug₄-sug₄
nun-zu nun šag₄ kuš₂-u₃ {d}en-lil₂-ke₄ eš₃-mah tum₂-ma
{d}udug e₂-kur-ra kin-gal nuska-ke₄
e₂ {d}en-lil₂-la₂ muš₃-za e₂ bi₂-in-gub barag-za dur₂ bi₂-in-ŋar
1(u)-2(diš) e₂ {d}nuska nibru{ki}a
e₂-me-ur₄-an-na ki gal-la gub-ba
me zid ur-saŋ iri barag-ge...ki mu₂-a
a₂ me₃ {ŋiš}mitum₂ šul mar-uru₅ gur₃-ru
šeg₁₂ u₁₈-ru nu-silig-ge temen ud til₃-le-zu
en ul-e ŋar-ra eš-bar me nun-na-kam
sahar kug kur-ra ab-si-a saŋ il₂ nun-e-ne
e₂ mah u₆ e₃-zu ud-gin₇ muš₃ barag₂-ga
e₂-šu-me-ša₄ mu-zu {d}en-lil₂-le ni₂ huš ma-ra-ni-in-ri
nun-zu...gal-la ur-saŋ-e ne-ni zag dib-ba
ensi₂ gal {d}en-lil₂-la₂ nir an ki-da zag ša₄-a
kišib-ŋal₂ si-si a-a {d}en-lil₂-ka me nam-gal šu du₇
<unk> <unk> ŋal₂ saŋ ri palil a-a {d}en-lil₂-la₂
saŋ-kal piriŋ kur gal-e tud-da
kur gu₂-erim₂-ŋal₂ mu-na-gul-gul en {d}nin-urta-ke₄
e₂-šu-me-ša₄ muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nin-urta nibru{ki}a
e₂-ŋa₂-du₆-da <unk> saŋ-ta il₂
men an-edin-na ki kug ki sikil
e₂ temen-zu dim gal nun-na
nin-zu munus dili-e ŋa₂ barag-ge si-a
du₆-saŋ-dili muš₃-zu nun-na ul am₃-mi-ni-ib-šar₂-re
nun-zu šag₄ na-dab-e dirig gal-zu
dumu nun kur gal-da gu₂ me-er-me-er-re
{d}šu-zi-an-na dam ban₃-da a-a {d}en-lil₂-la₂-ke₄
du₆-saŋ-dili muš₃-za e₂ bi₂-in-gub barag-za dur₂ bi₂-in-ŋar
9(diš) e₂ {d}šu-zi-an-na ŋa₂-gi-mah-a
keš₃{ki} uru₁₆ ulutim₂ an ki
muš-šag₄-tur₃ gal-gin₇ ni₂ ri-a
e₂ {d}nin-hur-saŋ-ŋa₂ ki sumur-ra du₃-a
keš₃{ki} aratta{ki} šag₄-zu šag₄ sig bar-zu al-il₂
ug gal an-edin-na <unk> šid-da edin-na dag-ga
hur-saŋ gal mu₇-mu₇-ta ri-a
šag₄ u₂-sa₁₁-an šag₄ iti₆ nu-e₃ {d}nin-tur₅-ra sig₇-ga
e₂ keš₃{ki} šeg₁₂-zu tud-tud-zu
gi-gu₃-na-zu suh₁₀ za-gin₃ bar-zu du₃-a-zu
nun-zu nun šeg₅-šeg₅-ga nin zid gal an-na
dug₄-ga-ni an dub₂-bu ka ba-a-ni ud te-eš di
{d}a-ru-ru nin₉ {d}en-lil₂-la₂-ke₄
e₂ keš₃{ki} muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nin-hur-saŋ-ŋa₂ keš₃{ki}a
urim₂{ki} ninda₂ gi duru₅ sug₂-ga
e₂-kiš-nu-ŋal₂ amar ab₂ gal-la ud...<unk> an kug-ga
šilam-za ŋiš-bur₂ gud₃-a nu₂-a
urim₂{ki} pisaŋ₃ gu₇ kur-kur-ra
eš₃ ki sikil-la uraš an-na
e₂ {d}suen igi-zu-še₃ nun a-ga-zu-še₃ barag
ŋišbun-zu a-da-ab unu₂ gal-zu kug šem₅ {kuš}a₂-la₂
ud e₃-zu nam-en zid-da-zu nam kal-kal
ŋi₆-par₃ eš₃ nun me kug-ga ud...
e₂-kiš-nu-ŋal₂ iti₆ sah₆-sah₆ kalam-ma e₃-a
ud <unk> daŋal kur-kur-re si-a
e₂ muš₃-zu muš-gal sug muš-a
temen-zu abzu 5(u) engur 7(diš)-e
eš₃ šag₄ diŋir-re-e-ne-ke₄ igi i₃-ŋal₂
nun-zu nun ka-aš bar men an daŋal-la
lugal an-kam {d}dil-im₂-babbar-e
eš₃ urim₂{ki} muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nanna urim₂{ki}ma
e₂-mu-mah hur-saŋ il₂ an-na
uš kug temen gal-zu nam kal-kal
šag₄ me nun si ud zalag-ga e₃-a
eš₃ bar-zu an sig₇-ga igi e₃-zu uŋ₃ šar₂-ra
kalam-ma zu₂ keše₂ ŋal₂ dub₃-us₂ dili-am₃
id₂ mah ka ŋal₂ taka₄ me <unk> <unk> zu ur₄-ur₄
ur₂-zu ni₂ gal hur-saŋ zid ki daŋal-e mu₂-a
ki-tuš mah-zu niŋ₂ mah me šar₂ nam-nun-na
<unk>...<unk> <unk> <unk> <unk> bi šeg₁₁ gi₄-gi₄
e₂ giri₁₇-zal muš₃-zu a₂-dam-ma ul šar₂
e₂ nun-zu šul-gi mi-ni-ib-gal nun-nun-na
...šu du₇ mah-di tum₉ u₁₈-ru-un gal-la
me še-er-ka-an di nam tar-re-da
e₂-hur-saŋ šul-gi an-na-ke₄
muš₃-za e₂ bi₂-in-gub barag-za dur₂ bi₂-in-ŋar
<unk> tah-hu-um e₂-hur-saŋ šul-gi urim₂{ki}ma
iri abzu-ta še-gin₇ sur-ra
edin muru₉ šag₄-ta me šu ti
kuara{ki} temen unu₂ zid-zu
en niŋ₂-šu nu-gi₄ u₆-e am₃-ma-gub
abgal 7(diš)-e sig nim-ta šu mu-ra-ni-in-mu₂-uš
nun-zu nun kal-kal {d}asar-lu₂-hi lu₂ kal-kal
ur-saŋ nun gir₁₅ tud-da nemurₓ kar dib-be₂
ud du₇-du₇-gin₇ ki-bal-da du₇-du₇
en-na nu-še-ga eme sig-ga nu₂-a
{d}asar-alim-nun-na dumu abzu-ke₄
e₂ kuara{ki} muš₃-za e₂ bi₂-in-gub barag-za dur₂ bi₂-in-ŋar
1(u)-1(diš) e₂ {d}asar-lu₂-hi kuara{ki}
e₂-gud-du₇-šar₂ {na₄}nir₂ kug-ga lugal-bi <unk> a
ŋiš-bur₂ mah il₂ dumu nun-na
u₂ li dug₃-bi kug dug₃-ba ŋal₂-la
ŋa₂-bur-ra tur₃ kug ab₂ {u₂}munzer niŋin₂-na
nun-zu am gal am-si a₂-ni-še₃ hul₂-la
sumun₂ si mu₂ si-muš₃-a-ni-še₃ hul₂-la
maš-maš eme ha-mun dungu an-na bi₂ <unk>
ud an-na gu₃ mur ak ud-de₃ ki šu ra-ra šum₂-mu
{d}nin <unk> dumu {d}nanna-a-ke₄
ki-abrig{ki} muš₃-za e₂ bi₂-in-gub barag-za dur₂ bi-in-ŋar
1(u) e₂ {d}nin <unk> ki-abrig{ki}
eš₃ agrun gal tur₃-e ri-a
iri ban₃-da su₃-ra₂-aŋ₂ {d}suen-na
kar-zid-da šag₄-zu ki u₁₈-ru-na temen-zu kug šen
eš₃ ŋi₆-par₃-zu sikil-e ŋar-ra
{ŋiš}ig-zu urud niŋ₂ kalag-ga ki gal-e ŋar-ra
{e₂}tur₃ gu₃ nun ninda₂-gin₇ si...
nun-zu en an-na ul šar₂-a gub-ba
an-bar sud-a gaba...<unk> <unk> bur₂...
kar-zid-da {d}dil-im₂-babbar₂-re
muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}nanna ga-eš₈{ki}a
e₂ an-ta e₃-a dalla e₃ kul-aba₄{ki}a
eš₃ e₂-babbar₂ ninda₂ babbar₂
gu₂-zu {d}utu-ra an-na <unk> eš te-na-ab
si-muš₃-zu ma-sila₃ tu₁₁-tu₁₁ kug za-gin₃-na
sun₄ {na₄}za-gin₃ duru₅-e la₂...
nun-zu ud uru₁₆ en gu₃ zid...
an-ur₂ zalag-ge an-pa...zalag-ge
{d}utu lugal e₂-babbar₂-ra-ke₄
e₂ larsam{ki} muš₃-za e₂ bi₂-in-gub barag-za dur₂ bi₂-in-ŋar
9(diš) e₂ {d}utu larsam{ki}ma
enegir{ki} a-pap gal a-pap ki-a {d}ereš-ki-gal-la-ka
gu₂-du₈-a ki-en-gi-ra gu₂ si-a nam-lu₂-ulu₃
e₂-gid₂-da ŋissu-zu nun kur-ra-ke₄-ne kur-ra ša-mu-ni-in-la₂
nun-zu a en gal-la šita ki gal-la {d}ereš-ki-gal-la-ke₄ tud-da
gu₃ nun za-na-ru-ba šu tag-ga amar ad-ba sag₉-sag₉
{d}nin-a-zu inim šudu₃-da-ke₄
e₂ enegir{ki} muš₃-za e₂ bi₂-in-gub barag-za dur₂ bi₂-in-ŋar
7(diš) e₂ {d}nin-a-zu enegir{ki}ra
ki ul kur sig galam-e ŋar-ra
itima ki huš šag₄-tum₂-ma ri-a
su zig₃ a-ra₂ mah lu₂ nu-pad₃-de₃
ŋiš-ban₃-da{ki} si-ŋar igi-te-en gana₂ ki gal ŋiri₃ nu-ed₃
bar gi₄-a nim-ma {ŋiš}es₂-ad-gin₇ rib-ba
šag₄-zu ki ud e₃ nam-he₂ daŋal šum₂-mu
nun-zu nun šu sikil gid₂ kug an-na-ke₄
siki ul he-nun bar-ra ŋal₂-la en {d}nin-ŋiš-zid-da
{d}nin-ŋiš-zid-da-ke₄ ŋiš-ban₃-da{ki}
muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}nin-ŋiš-zid-da ŋiš-ban₃-da{ki}a
e₂ me gal kul-aba₄{ki}a <unk> muš₃-e eš₃ gal mu₂-a
gibil gurun-na sig₇-ga u₆ di hi-li gur₃-ru
an-šag₄-ta ed₃-de₃ eš₃ gud-de₃ du₃-a
e₂-an-na e₂ ub 7(diš) izi 7(diš) ŋi₆ u₃-na il₂-la
kurku₂ 7(diš)-e igi ŋal₂
nun-zu an-ur₂-ra-am₃ sikil
nin-zu {d}inana niŋ₂ bur-ra-am₃ <unk> <unk>
munus-ra še-er-ka-an di nitah-ra saŋ tug₂ dul-lu
suh₁₀ kurku₂ za-gin₃-na ušumgal niŋin₃-ŋar-ra
UN-gal an ki-a {d}inana-ke₄
e₂-an-na muš₃-za e₂ bi₂-in-gub barag-za dur₂ bi₂-in-ŋar
1(u)-1(diš) e₂ {d}inana unug{ki}ga
e₂ u₂ za-gin₃ ŋiš-nu₂ gi-rin-na barag₂-ga
a₂-nu₂-da kug {d}inana-ke₄
ki šag₄ kuš₂-u₃ in-nin₉ edin-ka
šeg₁₂ e₂-muš₃-a gi-rin kug im <unk> bi ŋar-ra
an-edin-na u₈ lu-a-ra
an <unk> zu e₂ a-ra-li-ka sipad-ra ša-mu-ni-in-la₂
nun-zu piriŋ dib edin-na šuba nu-gig-ga
gaba kug-ga u₆ di en dam kug {d}inana
{d}dumu-zid lugal e₂-muš₃-a-ke₄
bad₃-tibira{ki} muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}dumu-zid bad₃-tibira{ki}a
e₂-igi-zu-u₁₈-ru šag₄-zu-ta nam-he₂
e₂ niŋ₂ ŋar-ra-zu kur he₂-gal-la
e₂ šim-zu kur ŋeštin-na
sukkal zid-zu kin-gal...
e₂ nun-zu palil...
sukkal zid e₂-an-na ŋidru...du₇-e
{d}nin-šubur sukkal zid e₂-an-na-ke₄
...muš₃-za e₂ bi₂-in-gub barag-za dur₂ bi₂-in-ŋar
8(diš) e₂ {d}nin-šubur {a}<unk>{ki}
iri abzu-ta barag-ga ri-a nam-išib-e ŋar-ra
e₂ mu₇-mu₇ an ki-a šid-da
...<unk>...sud-sud
...e gal...dam-zu
...a₂-ŋal₂...
...<unk>...
an kug ki...gub₂-ba...<unk> <unk>...
{d}nin-girim₃ nin a gub₂-ba...
e₂ mu-ru-um{ki} muš₃-za e₂...barag-za dur₂ bi₂-in-ŋar
9(diš) e₂ {d}nin-girim₃...
e₂-ninnu a₂ zid-da...ki-en-gi-ra
anzud{mušen} kur-še₃...
šar₂-ur₃...kur-kur-ta...
a₂ me₃ ud huš lu₂-ra su₃-su₃
{d}a-nun-na diŋir gal-gal-e-ne a₂ me₃ šum₂-mu
šeg₁₂ du₆ kug-ta nam tar-re-da hur-saŋ-gin₇ sig₇-ga
id₂-zu a lu mun kug...zu...ha-mun-na dal-a
kan₄ iri-kug{ki}še₃ ŋal₂-la-za
bur sig₇ an kug-ga kurun₂ de₂-a an-na sug₂-ga-bi
niŋ₂ ku₄-ku₄ niŋ₂ sa₂ nu-di-dam
niŋ₂ e₃ niŋ₂ nu-silig-ge-dam
šu-gar₃ igi huš e₂ me-lem₄-ma
ki di ku₅-ru en {d}nin-ŋir₂-su-ke₄
ni₂ gal-la su zig₃ du₈-du₈-am₃
kurun₂ gal-zu-še₃ diŋir {d}a-nun-na ši-im-ma-sug₂-sug₂-ge-eš
nun-zu u₁₈-lu sumur ki-bal uru₂ gul-lu
lugal-zu am huš a₂ pad₃-da piriŋ huš saŋ dub₂-dub₂-bu
ur-saŋ nam-en-na sa₂ sig₁₀-sig₁₀-ge₅
nam-lugal-la u₃-ma gub-gub-bu
kalag-ga ur-saŋ gal me₃-a en gaba gi₄...
dumu {d}en-lil₂-la₂ en {d}nin-ŋir₂-su{ki}ke₄
e₂-ninnu muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nin-ŋir₂-su lagaš{ki}a
iri-kug eš₃ numun i-i an kug-ga mu dug₃-ga sa₄-a
šag₄-zu id₂-lu₂-ru-gu₂ lu₂ zid dadag-ge
e₂-ŋalga-sud erim₃ kug {na₄}za-gin₃-na gi₁₆-sa-še₃ ak-a
e₂-tar-sir₂-sir₂ eš-bar me i-i meš₃-e giri₁₇ šu ŋal₂
nun-zu nun šag₄-la₂ sug₄ kalam-ma ama kur-kur-ra
nin a-zu gal saŋ gig₂-ga nam iri-na tar-re
dumu-saŋ an kug-ga ki-sikil ama {d}ba-u₂
e₂ iri-kug muš₃-za e₂ bi₂-in-gub barag-za dur₂ bi₂-in-ŋar
8(diš) e₂ {d}ba-u₂ iri-kug-ga
e₂ šilam <unk>...
iri dalla e₃ nun-ra gun₃-a
sirara₃{ki} ki gal nun-e
<unk> eš₃-e <unk> šid-da-zu
nin-zu {d}nanše ud gal-la a-ŋi₆ uru₁₆-na
peš₁₀ a-ab-ba-ka tud-da-a
uh₂-pu₂ ab-ba-ka zu₂ li-li
...i-zi-ba e-ne dug₄-dug₄
...a {d}nanše nin <unk> e
e₂ sirara₃{ki} muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}nanše sirara₃{ki}
e₂-ab-šag₄-ga-la₂-a ki kug-ga du₃-a
gu₂-ab-ba{ki} šag₄-zu niŋ₂ u₃-tud erim₃ ŋar-ŋar-a
eš₃ kug šilam niŋ₂ nu-silig-ge
nun-zu {d}nin-ŋa₂-gi₄-a aŋrig mah...
...kalag-ga a-a {d}en-lil₂-la₂
...šag₄ kuš₂-u₃...
...a tud-da a-ŋi₆ a-ab-ba-ka...
...enkud ab...
...kug {d}nin-mar-ki-ke₄
...e₂ bi₂-in-gub barag-za dur₂ bi₂-in-ŋar
...e₂ {d}nin-mar-ki gu₂-ab-ba{ki}
...nin-bi-ra tum₂-ma
...sig₇-ga u₆-nir-ra il₂-la
e₂...ki šag₄ hul₂-la-da gu₃ nun-bi di-e
e₂ nun-zu ud piriŋ-ŋa₂ <unk> a <unk>...
šir₃ kug šir₃ ha-mun-na il₂-la e-ne ad gal dug₄-dug₄
dumu u₃-sumun₂ zid ama ugu-na gaba kug-ga mi₂ dug₄-ga
eš₃ ki-nir-ša{ki} {d}dumu-zid-abzu-ke₄
muš₃-za e₂ bi₂-in-gub barag-za dur₂ bi₂-in-ŋar
7(diš) e₂ {d}dumu-zid-abzu...
e₂-bur-sig₇-sig₇ an-ne₂ sug₂-ga
unu₂ uru₁₆ dug₄-ge sa₂ dug₄
he-nun ab-šag₄-ga...
...kug-ge u₃-gul ŋa₂-ra asila la₂-a
e₂-mah e₂ {d}šara₂ lu₂ zid-de₃
nam-he₂-a šu mu-ra-ni-in-mu₂
e₂-zu e₂-mah nun-zu dumu nun nu-gig-ga
sigₓ sal-sal muš₂ he-nun silim
gu₂-tar la₂-la₂ igi bar šilam-ma
{d}šara₂ niŋ₂ dug₃ <unk> dumu ama-ni-ir me ba-a
e₂ umma{ki} muš₃-za e₂ bi₂-in-gub barag-za dur₂ bi₂-in-ŋar
1(u)-1(diš) e₂ {d}šara₂ umma{ki}a
e₂-še-er-zid-gur₃-ru unu₂ šuba la₂
ni₂ gal niŋin₃-ŋar kug {d}inana-ke₄
me zid me-a šu daŋal tag-ga
zabalam{ki} eš₃ kur šuba eš₃ <unk> ud zal-le
kurku₂-a ad mi-ni-in-pad₃
unu₂ zid-zu nu-gig-ge kurku₂-a ma-ra-ni-in-ri
nin-zu {d}inana <unk> munus dili-e
ušumgal lu₂...inim kur₂ di
niŋ₂ babbar₂-ra saŋ mu₂-mu₂-mu₂ ki-bal-še₃ saŋ ŋa₂-ŋa₂
ŋiš-he₂ u₂-sa₁₁-an-na ni₂-te-a-ni-še₃ sig₇-ga
dumu gal {d}suen-na kug {d}inana-ke₄
e₂ ki zabalam{ki} muš₃-za e₂ bi₂-in-gub barag-za dur₂ bi₂-in-ŋar
1(u)-2(diš) e₂ {d}inana zabalam{ki}a
e₂ piriŋ gal-gin₇ su-lim gur₃-ru
eš-bar an-edin-na ud-de₃ galam e₃
e₂ {d}iškur-ra igi-zu-še₃ he₂-ŋal₂ a-ga-zu-še₃ giri₁₇-zal
temen ŋal₂-zu ninda₂ si piriŋ
šibir kug ubur an-na šeŋₓ(|IM.A.A|) še gu-nu
dub-la₂-za e₂-za am si bad
...<unk> temen e₂-ŋar₈ ni₂ il₂-i-zu
...dungu sir₂-ra
...muš-ŋiri₂
...iti₆
...nam-gu₇ {d}iškur a-ma-ru ur₃-ra
...u₁₈-lu {tum₉}mir 7(diš)
...{tum₉}mir dal-dal
...ur₂-ta im₂-ma
...<unk> hur-saŋ {na₄}esi na₄-a na muš₃ ba-dar-dar-e
...
...<unk>...
...numun kalam...
...nun...ku₃-ŋal₂ an...
...<unk>...zi-ŋal₂ uŋ₃...
...
e₂ karkara{ki} muš₃-za e₂...barag-za dur₂...
2(u)-3(diš) e₂ {d}iškur karkara{ki}...
...saŋ-kul an-ne₂...
...<unk> <unk>...
...an ki-da...
...{d}en-ki-ke₄ ki...
...<unk>...
...
...<unk>...
...
muš₃-zu an-ne₂ nam...<unk> a...
e₂-mah e₂ šar₂-ra nin-bi-ra tum₂-ma
igi-zu ni₂ gal gur₃-ru šag₄-zu me-lem₄ sud
ama {d}nin-tur₅ {d}en-lil₂ {d}en-ki-ke₄ nam tar-ra
e₂-sug₄-ga-a ŋiri₃ mu₂-mu₂ zi saŋ gig₂-ga
me mah-a an-ne₂ an-šag₄-ta mu-ra-an-šum₂
uz-ga kug-ga eš₃ ŋa₂-ŋa₂-zu
{d}nin-hur-saŋ-ŋa₂-ke₄ keš₃{ki}a dug₃-bi mu-un-ŋa₂-ŋa₂
e₂ me gal-la du₈ sikil-la šu-luh dadag-ga
{aš}{d}aš₇-gi₄ diŋir adab{ki}a-ke₄
adab{ki} e₂ id₂-de₃ la₂-a re
e₂ adab{ki} muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nin-hur-saŋ-ŋa₂ adab{ki}a
i₃-si-in{ki} iri an-ne₂ ki ŋar-ra šag₄-sig-ga ša-mu-un-du₃
igi-bi u₁₈-ru-am₃ šag₄-bi galam kad₅-am₃
me-bi me an-ne₂ nam tar-ra
barag-sig₉-ga {d}en-lil₂-le ki aŋ₂
ki nam tar-re an {d}en-lil₂-la₂
ki ninda gu₇ diŋir gal-gal-e-ne
ni₂ gal-la su zig₃ du₈-du₈-am₃
kurun₂ gal-zu-še₃ diŋir {d}a-nun-na ši-im-ma-sug₂-sug₂-ge-eš
nun-zu ama nu-gig unu₂ šuba-a sud-sud
niŋin₃-ŋar ki kug-ga-kam-ma ŋa₂-ŋa₂
nu-u₈-gig-ra suh₁₀ keše₂ di
nu-bar-ra ubur 7(diš) si sa₂-sa₂-e
kurku₂-a 7(diš)-e ad...
nin-zu a-zu gal kalam-ma
{i₃}nin-isin₂{si}na dumu an-na-ke₄
e₂ i₃-si-in{ki} muš₃-za e₂ bi₂-in-gub barag dur₂ bi₂-in-ŋar
<unk> e₂ {d}nin-isin₂{si}na i₃-si-in{ki}na
ka-zal-lu{ki} suh₁₀-zu an-šag₄-ga
su₃-ra₂-aŋ₂...u₆-e gub-ba
...a ninda₂...a am-e tud-da
...mah igi gun₃ en zu₂ piriŋ-ŋa₂
...amar šu ti-a
...šu ti-a
...šu ti-a
...gi₄-gi₄...ŋal₂-la a₂ šum₂-mu
kun₄-sa-tu en gal {d}nu-muš-da-ke₄
ka-zal-lu{ki} muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}nu-muš-da ka-zal-lu{ki}
e₂-igi-kalam-ma uš ki ŋar-ra
hur-saŋ mu₂-a daŋal ki us₂-sa
kur gu₂-erim₂-ŋal₂-e...<unk>
...an ki {d}nin...
...
<unk>{ki} eš-bar-re gal kiŋ₂-ŋa₂ šar₂ dug₄-ge gib-ba
kan₄ ni₂ me-lem₄ ŋal₂-la-za
ŋiš-bur₂-de₃ muš-šag₄-tur₃ muš-huš-e gu₂-da am₃-mi-ib-la₂
nun-zu mas-su diŋir-re-e-ne
sa₂ pad₃-de₃ mah di-de₃ he₂-du₇
dumu {d}uraš-a me zid nam-nun-na gal-zu
{d}ištaran lugal <unk> an-na-ke₄
e₂-dim-gal-kalam-ma muš₃-za e₂ bi₂-in-gub barag-za dur₂ bi₂-in-ŋar
8(diš) e₂ {d}ištaran <unk>{ki}a
e₂-sikil me sikil-bi kur-kur-ra dirig-ga
mu-bi sukud u₁₈-ru ki-tuš mah ur-saŋ-ŋa₂
e₂ kug {d}nin-a-zu e₂ me kug-kug-ga
e₂ me-zu me sikil šu-luh-zu šu-luh dadag
ki-tuš-za ur-saŋ-e ni₂ mu-ni-ib-te-en-ten
du₈-za {d}nin-a-zu u₂ mu-ni-ib-sug₄-sug₄
lugal-zu en gal dumu {d}en-lil₂-la₂-kam
ur-mah galam e₃ kur-re uš₁₁ šum₂-mu
kur gu₂-erim₂-ŋal₂-la-še₃ {tum₉}u₁₈-lu-gin₇ zi-zi
bad₃ ki-bal-a-še₃ ušumgal-gin₇ guru₅-uš bur₂-ru
nu-še-ga u₁₈-lu dul-u₃ erim₂-e ŋiri₃ saga₁₁ di
dub₃ ba₉-ra₂-ni hul-ŋal₂ nu-e₃
u₃-ma gub-ba-ni ki-bal uru₂ gul-gul-lu
saŋ-ki gid₂-da-ni uŋ₃-bi sahar-e-eš degₓ(RI)-ga
e₂ nun-zu piriŋ gal erim₂ šu-bi-še₃ la₂-a
lugal-zu ud huš u₁₈-ru lipiš me₃-a
šen-šen-na <unk> gin₇ <unk> a₂ mah-bi {kuš}gur₂₁-ra
sa-par₃ uŋ₃ daŋal-la erim₂ šu-na nu-e₃
en gal pa e₃-a mah-a-ni zag nu-sa₂
a zid kur gal-e {d}nin-lil₂-le tud-da
e₂-sikil lugal-zu ur-saŋ {d}nin-a-zu
eš₃-nun-na{ki} muš₃-za e₂ bi₂-in-gub barag-za dur₂ bi₂-in-ŋar
<unk> e₂ {d}nin-a-zu eš₃-nun-na{ki}
e₂ nam-he₂-a du₃-a kiš{ki} me nam-nun-na saŋ il₂
a₂-dam ki ŋar-ra temen gal-zu sag₂ nu-di
ki-sa₂-a-zu muru₉ daŋal tag-ga an-šag₄-ge dirig
šag₄-zu {ŋiš}tukul {ŋiš}mitum₂ a₂...<unk> še-er-ka-an ba-ni-in-dug₄
zid-da-zu kur dub₂-bu gab₂-bu-zu erim₂ sal-e
nun-zu u₁₈-ru mah ud gal ki us₂-sa ni₂ huš gal ri-a
e₂-dub lugal-zu ur-saŋ {d}za-ba₄-ba₄
e₂ kiš{ki} muš₃-za e₂ bi₂-in-gub barag-za dur₂ bi₂-in-ŋar
8(diš) e₂ {d}za-ba₄-ba₄ kiš{ki}a
e₂-ŋiš-keše₂-da-kalam-ma
gud a₂ nun gi₄-a diŋir-re-e-ne
immal₂ ni₂ te-en-te-en gud-am a-nir ŋa₂-ŋa₂
gu₂-du₈-a kar-zu kar sig-ga a naŋ-ŋe₂₆
šag₄-zu galam kad₅ šita₂-zu šita₂...an-ta šu bar-ra
muš₃-zu muš₃ za-gin₃ meš₃-lam-ma la₂-a
nun-zu diŋir er₉-ra lugal meš₃-lam-ma
diŋir huš ki-a lugal...
{d}nergal...
muš₃-za e₂ bi₂-in-gub barag-za dur₂ bi₂-in-ŋar
1(u) e₂ {d}nergal gu₂-du₈-a{ki}
u₂-ru-um{ki} u₁₈-ru-na ki di ku₅-ru {d}suen-na
e₂-ab₂-lu-a tur₃ daŋal-la
{d}dil-im₂-babbar-e nam-sipad-zu ša-mu-un-ak
e₂ lugal-ŋu₁₀ ŋidru-zu an-na...
<unk>...ki-še₃...iti₆...giri₁₇-zal
<unk>...ud...
nun-zu nun giri₁₇-zal kug...
an za-gin₃-ta e₃ giri₁₇-zal šag₄...meš₃-e giri₁₇ šu ŋal₂...
kalam-e dadag-ge {d}suen <unk>...
e₂ u₂-ru-um muš₃-za e₂...barag-za dur₂...
1(u) e₂ {d}suen-na u₂-ru-um{ki}
zimbir{ki} barag {d}utu ud-de₃ dur₂ ŋar-ra
e₂-nun-an-na mul-an men {d}nin-gal-e tud-da
e₂ {d}utu nun-zu...ki-šar₂-ra an ki-e am₃-si
en nu₂-a-ni uŋ₃ nu₂-de₃
zi-zi-da-ni uŋ₃ zi-zi-de₃
gud-de₃ ur₄...uŋ₃-e giri₁₇ du₃-de₃
{d}utu-ur₂ maš₂-anše u₂-a...mu-ni-in-su₈-ug
saŋ gig₂-ge a mu-un-ši-ib-tu₅
kalam-e zag-še mu-na-ra-si-ig
me he₂-aŋ₂-e eš₃-zu uru₂
di ku₅-ru ki ud e₃ ud uru₁₆-na sun₄ la₂-e
ŋi₆ u₃-na suh₁₀ keše₂-de₃
{d}utu lugal e₂-babbar₂-ra-ke₄
e₂ zimbir{ki} muš₃-za e₂ bi₂-in-gub barag-za dur₂ bi₂-in-ŋar
1(u)-4(diš) e₂ {d}utu zimbir{ki}a
e₂-hur-saŋ u₂-šim-gin₇ gurun-na sig₇-ga
<unk>{ki} šag₄-zu nam-he₂-a
ki nam tar-re-da nam ši-im-da-ab-tar-re-en
muš₃-za men-e ul he₂-em-mi-ib-tum₂-mu
{ŋiš}i-ri₉-na-zu muš-saŋ-kal u₃-zu-zu-gin₇
temen kug-za ud he₂-ni-ib-kar₂-kar₂
ama {d}nin-tur₅ nin ulutim₂-ma
šag₄ ki ku₁₀-ku₁₀-ga kiŋ₂ ak-e
lugal u₃-tud suh₁₀ zid keše₂ di
en u₃-tud saŋ-men ŋa₂-ŋa₂ šu-na i₃-ŋal₂
šag₄-zu an ki {d}nin-hur-saŋ-ŋa₂-ke₄
e₂ <unk>{ki} muš₃-za e₂ bi₂-in-gub barag-za dur₂ bi₂-in-ŋar
1(u)-2(diš) e₂ {d}nin-hur-saŋ-ŋa₂ <unk>{ki}
ul-maš{ki} igi-nim <unk> kalam-ma
ug huš am-še₃ du₇-du₇
gu₂-erim₂-ŋal₂-še₃ sa barag₂-ga
niŋ₂-me-ŋar ki-bal-a du₇-du₇
en-na nu-še-ga eme sig-ga nu₂-a
e₂ {d}inana kug {na₄}za-gin₃-na {e₂}šutum kug-sig₁₇ du₃-a
nun-zu a₁₂-ra₂-bu{mušen} nu-u₈-gig niŋin₃-ŋar-ra
me₃ gu₂ e₃ hu-ul-hu-ul-le-eš sig₇-ga šita₂ 7(diš)-e si sa₂-e
a₂-kar₂ a me₃ tu₅-tu₅
kan₄ me₃...ŋal₂ da₁₃-da₁₃...
gal-zu an-na {d}inana-ke₄
e₂ ul-maš muš₃-za e₂ bi₂-in-gub barag-za dur₂ bi₂-in-ŋar
1(u)-2(diš) e₂ {d}inana ul-maš{ki}
e₂ a₂ zid-da {urud}lub me₃ kud-kud ki-bal-še₃
a-gar₃ sig₇-sig₇-ga-bi ib₂-dun-dun
...
...<unk>...
nun-zu ur-saŋ...ra-ra
me₃ šar₂-ra aga-kar₂...e-ne di
{d}a-ba₄ diŋir a-ga-de₃{ki}ke₄
e₂ a-ga-de₃{ki} muš₃-za e₂...barag-za dur₂ bi₂-in-ŋar
8(diš) e₂ {d}a-ba₄ a-ga-de₃{ki}a
e₂ mul-mul e₂-za-gin₃ gun₃-a kur-kur-ra šu-mu-un-bad
ha-mun du₆-du₆-da eš₃-a ŋa₂-ŋa₂
ereš₂{ki} en ul-e-ne itid-de₃ saŋ ma-ra-ni-in-il₂-eš
du₆-da naŋa-e naŋa di₄-di₄-la₂
{d}nanibgal₂ gal-e {d}nisaba-ke₄
me an-ta ba-an-e₃ me-zu ba-an-tah
zag sal-sal-e ŋar-ra-am₃
munus zid ŋeštug₂ dirig tuku-e
<unk> sed₄-da ka du₈-u₃
dub za-gin₃-ta ad gi₄-gi₄-gi₄
kur-kur-ra ad ša₄ ŋa₂-ŋa₂-ŋa₂
munus zid naŋa kug-ga gi du₃-e tud-da
an-ne₂ kuš₃ ra-ra ki eš₂ ra-ra
{d}nisaba za₃-mi₂
lu₂ dub zu₂ keše₂-da en-he₂-du₇-an-na
lugal-ŋu₁₀ niŋ₂ u₃-tud na-me lu₂ nam-mu-un-u₃-tud
1(u)-4(diš) e₂ {d}nisaba ereš₂{ki}a

Cuneiform:
<SURFACE>
𒂍𒅆𒂍𒉪𒀭𒆠𒁕𒊬𒀀
𒋼𒀭𒆠𒋼𒀊𒃲𒉣𒆠
𒍪𒀊𒀊𒉣𒁉𒅕𒀀𒀭𒁺
𒂍𒇯𒆬𒌑𒂖𒆷𒉺𒄸𒁺𒂵
𒉽𒂊𒂖𒉣𒈾𒅗𒀀𒅘𒂷
𒆳𒆠𒂖𒆷𒉀𒂀𒅗𒂵
𒍪𒀊𒁆𒈜𒍪𒈨𒄰
𒂦<unk>𒃲𒍪𒋗𒋛𒁲𒀀𒀭
𒆸𒆸𒅅𒆠𒀭𒋾𒆷𒍝
𒆥𒃲𒆥𒆠𒄭𒌓𒉡𒁳𒁉
𒂍𒍠𒆟𒍪𒋖𒁲𒉡𒁲
𒉣𒍪𒉣𒃲𒂊𒃞𒆬
𒈹𒍝𒈠𒊏𒉌𒅔𒄀𒂗𒉣𒆠𒊕𒃞𒅅
𒄉𒊬𒄉𒂖𒇯𒁺𒉈𒈹𒁍
𒀊𒍪𒀊𒆠𒍪𒆠𒃲𒍪
𒆠𒀭𒌓𒊏𒅗𒌤𒍝
𒌋𒀜𒃻𒅍𒌑𒋤𒋤𒍝
𒅆𒂍𒉪𒀊𒈤𒀭𒉌𒍑𒊓...𒍝
𒌋𒀜𒃲𒋼𒀊𒃲𒁕𒁲𒀀𒍝
𒉣𒍪𒉣𒀭𒆠...𒉡𒉽𒊒
...𒅗𒂵𒊕𒆕...𒉌𒄑𒌆𒉿𒊑𒀀
...𒂗𒀭𒉡𒁶𒄷𒄭𒂊
...𒈹𒍝𒂍𒉈𒅔𒁺𒁈𒍝𒂉𒉈𒅔𒃻
...𒂍𒀭𒂗𒆠𒉣𒆠𒂵
...𒀊𒉆𒋻𒊏
...𒋼𒅆𒂍𒉪𒊏𒅍𒆷
...𒀉𒁮𒀭𒂗𒆤𒇲
...𒁍𒍪...𒆏𒁍𒍪𒆠𒂗𒄀𒆠𒌵
𒂍𒀭𒂗𒆤𒇲𒊮𒍪𒋼𒋼𒂗𒁇𒍪𒉆𒋻𒊏
𒍠𒂃...𒁇𒍪𒆳𒂦
𒁾𒇲...𒌓𒁺𒍪𒆳𒈨𒋼𒅅
<unk>𒍪<unk>...<unk>𒈹𒉣𒍝
𒌫𒍪𒀭𒆠𒁕𒊨𒅇𒉈
𒉣𒍪𒉣𒃲𒀭𒂗𒆤𒂗𒄭
𒂗𒍠...𒂗𒉆𒋻𒊑𒁕
𒀊𒂗𒆤𒆠𒆳𒃲𒀭𒂗𒆤𒇷
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒂗𒆤𒂗𒆤𒆠𒀀
𒌈𒈠𒀠𒆠𒈨𒉣𒂊𒃲𒅆𒊒𒁕𒉎𒋢𒍣𒊑𒀀
𒋼𒋗𒈛𒂖𒍪𒍪𒀊𒀀𒇲𒀀
𒌷𒌌𒄑𒄀𒄀𒌀𒄀𒆕𒅊𒂵
𒊮𒍪𒆳𒃶𒅅𒆷𒉆𒃶𒀀𒆕𒀀
𒌗𒍠𒈬𒂡𒅅𒆷𒍝𒅆𒂍𒁲𒋳𒂵
𒎏𒃲𒆠𒃡𒊏𒀭𒂗𒆤𒁕𒍠𒁺𒀀
𒉣𒍪𒂼𒀭𒎏𒆤𒊩𒍑𒁮𒆠𒉘𒀭𒉡𒉆𒉪𒊏𒄰
𒂍𒌈𒈠𒀠𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐍𒂍𒀭𒎏𒆤𒂗𒆤𒆠𒀀
𒂍𒈨𒉈𒍽𒉎𒃲𒅍𒊒
𒀊𒈤𒈨𒉣𒀭𒋫𒁇𒊏
𒂍𒄀𒈾𒀊𒌌𒀭𒂗𒆤𒇲𒈨𒌌𒂊𒃻𒊏𒉪𒊏𒁺𒈠
𒉆𒉣𒈾𒊕𒅍𒈾𒊑𒂍𒆳𒊏
𒍠𒌓𒁺𒋛𒂍𒍪𒈹𒀭𒁕...𒀀
𒌍𒁇𒆠𒁲𒃲𒋻𒊒𒁀𒀀𒇉𒇽𒊒𒄘
𒍣𒁺𒅇𒌅𒊮𒉈𒊒𒅅𒄷𒄭𒂠𒆸𒆸
𒆠𒃲𒋗𒈛𒂖𒉆𒈨𒂊𒌌𒍝
𒂗𒀭𒉡𒉆𒉪𒁕𒌑𒈬𒉌𒋤𒋤
𒉣𒍪𒉣𒊮𒊨𒅇𒀭𒂗𒆤𒆤𒀊𒈤𒁺𒈠
𒀭𒌜𒂍𒆳𒊏𒆥𒃲𒉺𒌆𒆤
𒂍𒀭𒂗𒆤𒇲𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒈫𒂍𒀭𒉺𒌆𒂗𒆤𒆠𒀀
𒂍𒈨𒌴𒀭𒈾𒆠𒃲𒆷𒁺𒁀
𒈨𒍣𒌨𒊕𒌷𒁈𒄀...𒆠𒊬𒀀
𒀉𒀞𒄑𒆪𒅂𒂄𒈥𒋽𒅍𒊒
𒋞𒍇𒊒𒉡𒍂𒄀𒋼𒌓𒋾𒇷𒍪
𒂗𒌌𒂊𒃻𒊏𒌍𒁇𒈨𒉣𒈾𒄰
𒅖𒆬𒆳𒊏𒀊𒋛𒀀𒊕𒅍𒉣𒂊𒉈
𒂍𒈤𒅆𒂍𒌓𒁺𒍪𒌓𒁶𒈹𒁖𒂵
𒂍𒋗𒈨𒁺𒈬𒍪𒀭𒂗𒆤𒇷𒉎𒍽𒈠𒊏𒉌𒅔𒊑
𒉣𒍪...𒃲𒆷𒌨𒊕𒂊𒉈𒉌𒍠𒁳𒁀
𒉺𒋼𒋛𒃲𒀭𒂗𒆤𒇲𒉪𒀭𒆠𒁕𒍠𒁺𒀀
𒈩𒅅𒋛𒋛𒀀𒀀𒀭𒂗𒆤𒅗𒈨𒉆𒃲𒋗𒌌
<unk><unk>𒅅𒊕𒊑𒅆𒁺𒀀𒀀𒀭𒂗𒆤𒇲
𒊕𒆗𒊊𒆳𒃲𒂊𒌅𒁕
𒆳𒄘𒉈𒊒𒅅𒈬𒈾𒄢𒄢𒂗𒀭𒎏𒅁𒆤
𒂍𒋗𒈨𒁺𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒎏𒅁𒂗𒆤𒆠𒀀
𒂍𒂷𒇯𒁕<unk>𒊕𒋫𒅍
𒃞𒀭𒂔𒈾𒆠𒆬𒆠𒂖
𒂍𒋼𒍪𒁴𒃲𒉣𒈾
𒎏𒍪𒊩𒀸𒂊𒂷𒁈𒄀𒋛𒀀
𒇯𒊕𒀸𒈹𒍪𒉣𒈾𒌌𒀀𒀭𒈪𒉌𒅁𒊹𒊑
𒉣𒍪𒊮𒈾𒁳𒂊𒋛𒀀𒃲𒍪
𒌉𒉣𒆳𒃲𒁕𒄘𒈨𒅕𒈨𒅕𒊑
𒀭𒋗𒍣𒀭𒈾𒁮𒌉𒁕𒀀𒀀𒀭𒂗𒆤𒇲𒆤
𒇯𒊕𒀸𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒑆𒂍𒀭𒋗𒍣𒀭𒈾𒂷𒄀𒈤𒀀
𒋙𒀭𒄲𒆠𒂗𒅊𒀩𒀭𒆠
𒈲𒊮𒉣𒇬𒃲𒁶𒉎𒊑𒀀
𒂍𒀭𒎏𒄯𒊕𒂷𒆠𒊨𒊏𒆕𒀀
𒋙𒀭𒄲𒆠𒇶𒆠𒊮𒍪𒊮𒋝𒁇𒍪𒀠𒅍
𒊌𒃲𒀭𒂔𒈾<unk>𒋃𒁕𒂔𒈾𒁖𒂵
𒄯𒊕𒃲𒅲𒅲𒋫𒊑𒀀
𒊮𒌑𒋜𒀭𒊮𒌓𒀭𒋀𒆠𒉡𒌓𒁺𒀭𒎏𒌅𒊏𒅊𒂵
𒂍𒋙𒀭𒄲𒆠𒋞𒍪𒌅𒌅𒍪
𒄀𒅗𒈾𒍪𒈹𒍝𒆳𒁇𒍪𒆕𒀀𒍪
𒉣𒍪𒉣𒍋𒍋𒂵𒎏𒍣𒃲𒀭𒈾
𒅗𒂵𒉌𒀭𒂀𒁍𒅗𒁀𒀀𒉌𒌓𒋼𒌍𒁲
𒀭𒀀𒊒𒊒𒎐𒀭𒂗𒆤𒇲𒆤
𒂍𒋙𒀭𒄲𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒎏𒄯𒊕𒂷𒋙𒀭𒄲𒆠𒀀
𒋀𒀕𒆠𒉒𒄀𒀀𒁻𒂵
𒂍𒆧𒉡𒅅𒀫𒀖𒃲𒆷𒌓...<unk>𒀭𒆬𒂵
𒉦𒍝𒄑𒁔𒌑𒆠𒋧𒂵𒀀𒈿𒀀
𒋀𒀕𒆠𒋄𒅥𒆳𒆳𒊏
𒀊𒆠𒂖𒆷𒅁𒀭𒈾
𒂍𒀭𒂗𒍪𒅆𒍪𒂠𒉣𒀀𒂵𒍪𒂠𒁈
𒆠𒁉𒃻𒍪𒀀𒁕𒀊𒋼𒀕𒃲𒍪𒆬𒀘𒋢𒀉𒇲
𒌓𒌓𒁺𒍪𒉆𒂗𒍣𒁕𒍪𒉆𒆗𒆗
𒈪𒁖𒀊𒉣𒈨𒆬𒂵𒌓...
𒂍𒆧𒉡𒅅𒌓𒀭𒋀𒆠𒄩𒀀𒄩𒀀𒌧𒈠𒌓𒁺𒀀
𒌓<unk>𒂼𒆳𒆳𒊑𒋛𒀀
𒂍𒈹𒍪𒈲𒃲𒆹𒈲𒀀
𒋼𒍪𒍪𒀊𒐐𒇉𒐌𒂊
𒀊𒊮𒀭𒊑𒂊𒉈𒆤𒅆𒉌𒅅
𒉣𒍪𒉣𒅗𒀸𒁇𒃞𒀭𒂼𒆷
𒈗𒀭𒄰𒀭𒀸𒁽𒌓𒂊
𒀊𒋀𒀕𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒋀𒆠𒋀𒀕𒆠𒈠
𒂍𒈬𒈤𒄯𒊕𒅍𒀭𒈾
𒍑𒆬𒋼𒃲𒍪𒉆𒆗𒆗
𒊮𒈨𒉣𒋛𒌓𒌓𒂵𒌓𒁺𒀀
𒀊𒁇𒍪𒀭𒅊𒂵𒅆𒌓𒁺𒍪𒌧𒊹𒊏
𒌧𒈠𒅗𒆟𒅅𒄭𒍑𒀸𒀀𒀭
𒀀𒇉𒈤𒅗𒅅𒋺𒈨<unk><unk>𒍪𒌴𒌴
𒌫𒍪𒉎𒃲𒄯𒊕𒍣𒆠𒂼𒂊𒊬𒀀
𒆠𒆪𒈤𒍪𒃻𒈤𒈨𒊹𒉆𒉣𒈾
<unk>...<unk><unk><unk><unk>𒁉𒅝𒄄𒄄
𒂍𒅗𒉌𒈹𒍪𒀉𒁮𒈠𒌌𒊹
𒂍𒉣𒍪𒂄𒄀𒈪𒉌𒅁𒃲𒉣𒉣𒈾
...𒋗𒌌𒈤𒁲𒅎𒍇𒊒𒌧𒃲𒆷
𒈨𒊺𒅕𒅗𒀭𒁲𒉆𒋻𒊑𒁕
𒂍𒄯𒊕𒂄𒄀𒀭𒈾𒆤
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒈭𒄷𒌝𒂍𒄯𒊕𒂄𒄀𒋀𒀕𒆠𒈠
𒌷𒍪𒀊𒋫𒊺𒁶𒋩𒊏
𒂔𒅎𒂂𒊮𒋫𒈨𒋗𒋾
𒄩𒀀𒆠𒋼𒋼𒀕𒍣𒍪
𒂗𒃻𒋗𒉡𒄄𒅆𒂍𒂊𒀀𒀭𒈠𒁺
𒉣𒈨𒐌𒂊𒋝𒉏𒋫𒋗𒈬𒊏𒉌𒅔𒊬𒍑
𒉣𒍪𒉣𒆗𒆗𒀭𒍂𒇽𒄭𒇽𒆗𒆗
𒌨𒊕𒉣𒂠𒌅𒁕𒊊𒋼𒀀𒁳𒁉
𒌓𒌌𒌌𒁶𒆠𒁄𒁕𒌌𒌌
𒂗𒈾𒉡𒊺𒂵𒅴𒋝𒂵𒈿𒀀
𒀭𒍂𒄋𒉣𒈾𒌉𒍪𒀊𒆤
𒂍𒄩𒀀𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒁹𒂍𒀭𒍂𒇽𒄭𒄩𒀀𒆠
𒂍𒄞𒌌𒊹𒎎𒍝𒂆𒆬𒂵𒈗𒁉<unk>𒀀
𒄑𒁔𒈤𒅍𒌉𒉣𒈾
𒌑𒇷𒄭𒁉𒆬𒄭𒁀𒅅𒆷
𒂷𒁓𒊏𒉣𒇬𒆬𒀖𒌑𒆠𒀭𒋀𒆠𒆸𒈾
𒉣𒍪𒄠𒃲𒄠𒋛𒀉𒉌𒂠𒄾𒆷
𒄢𒋛𒊬𒋛𒈹𒀀𒉌𒂠𒄾𒆷
𒈦𒈦𒅴𒄩𒁵𒅎𒋛𒀀𒀭𒈾𒉈<unk>
𒌓𒀭𒈾𒅗𒄯𒀝𒌓𒉈𒆠𒋗𒊏𒊏𒋧𒈬
𒀭𒎏<unk>𒌉𒀭𒋀𒆠𒀀𒆤
𒆠𒉣𒈨𒁺𒆠𒈹𒍝𒂍𒉈𒅔𒁺𒁈𒍝𒂉𒁉𒅔𒃻
𒌋𒂍𒀭𒎏<unk>𒆠𒉣𒈨𒁺𒆠
𒀊𒂍𒉣𒃲𒉣𒇬𒂊𒊑𒀀
𒌷𒌉𒁕𒋤𒁺𒉘𒀭𒂗𒍪𒈾
𒋼𒀀𒍣𒁕𒊮𒍪𒆠𒍇𒊒𒈾𒋼𒍪𒆬𒊿
𒀊𒈪𒁖𒍪𒂖𒂊𒃻𒊏
𒄑𒅅𒍪𒍏𒃻𒆗𒂵𒆠𒃲𒂊𒃻𒊏
𒂍𒉣𒇬𒅗𒉣𒉒𒁶𒋛...
𒉣𒍪𒂗𒀭𒈾𒌌𒊹𒀀𒁺𒁀
𒀭𒁇𒋤𒀀𒃮...<unk><unk>𒁔...
𒋼𒀀𒍣𒁕𒀭𒀸𒁽𒌓𒌓𒊑
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒋀𒆠𒂵𒆜𒆠𒀀
𒂍𒀭𒋫𒌓𒁺𒀀𒈦𒄘𒃼𒌓𒁺𒆰𒀕𒆠𒀀
𒀊𒂍𒌓𒌓𒉒𒌓𒌓
𒄘𒍪𒀭𒌓𒊏𒀭𒈾<unk>𒌍𒋼𒈾𒀊
𒋛𒈹𒍪𒈠𒋡𒄸𒄸𒆬𒍝𒆳𒈾
𒅾𒎎𒍝𒆳𒀀𒂊𒇲...
𒉣𒍪𒌓𒂗𒂗𒅗𒍣...
𒀭𒌫𒌓𒄀𒀭𒉺...𒌓𒄀
𒀭𒌓𒈗𒂍𒌓𒌓𒊏𒆤
𒂍𒌓𒀕𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒑆𒂍𒀭𒌓𒌓𒀕𒆠𒈠
𒅎𒆠𒀀𒉽𒃲𒀀𒉽𒆠𒀀𒀭𒎏𒆠𒃲𒆷𒅗
𒄘𒂃𒀀𒆠𒂗𒄀𒊏𒄘𒋛𒀀𒉆𒇽𒍇
𒂍𒁍𒁕𒄑𒈪𒍪𒉣𒆳𒊏𒆤𒉈𒆳𒊏𒊭𒈬𒉌𒅔𒇲
𒉣𒍪𒀀𒂗𒃲𒆷𒋖𒆠𒃲𒆷𒀭𒎏𒆠𒃲𒆷𒆤𒌅𒁕
𒅗𒉣𒍝𒈾𒊒𒁀𒋗𒋳𒂵𒀫𒀜𒁀𒊷𒊷
𒀭𒎏𒀀𒍪𒅗𒆃𒁕𒆤
𒂍𒅎𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐌𒂍𒀭𒎏𒀀𒍪𒅎𒆠𒊏
𒆠𒌌𒆳𒋝𒃴𒂊𒃻𒊏
𒃟𒆠𒍽𒊮𒁺𒈠𒊑𒀀
𒋢𒍣𒀀𒁺𒈤𒇽𒉡𒅆𒊒𒉈
𒄑𒌉𒁕𒆠𒋛𒃻𒅆𒋼𒂗𒃷𒆠𒃲𒄊𒉡𒇯𒁺
𒁇𒄄𒀀𒉏𒈠𒄑𒌍𒀜𒁶𒆗𒁀
𒊮𒍪𒆠𒌓𒌓𒁺𒉆𒃶𒂼𒋧𒈬
𒉣𒍪𒉣𒋗𒂖𒁍𒆬𒀭𒈾𒆤
𒋠𒌌𒄭𒉣𒁇𒊏𒅅𒆷𒂗𒀭𒎏𒄑𒍣𒁕
𒀭𒎏𒄑𒍣𒁕𒆤𒄑𒌉𒁕𒆠
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒎏𒄑𒍣𒁕𒄑𒌉𒁕𒆠𒀀
𒂍𒈨𒃲𒆰𒀕𒆠𒀀<unk>𒈹𒂊𒀊𒃲𒊬𒀀
𒉋𒄧𒈾𒅊𒂵𒅆𒂍𒁲𒄭𒇷𒅍𒊒
𒀭𒊮𒋫𒇯𒁺𒉈𒀊𒄞𒉈𒆕𒀀
𒂍𒀭𒈾𒂍𒌒𒐌𒉈𒐌𒈪𒅇𒈾𒅍𒆷
𒅗𒀭𒉌𒋛𒐌𒂊𒅆𒅅
𒉣𒍪𒀭𒌫𒊏𒀀𒀭𒂖
𒎏𒍪𒀭𒈹𒃻𒁓𒊏𒀀𒀭<unk><unk>
𒊩𒊏𒊺𒅕𒅗𒀭𒁲𒍑𒊏𒊕𒌆𒌋𒌆𒇻
𒈹𒅗𒀭𒉌𒋛𒍝𒆳𒈾𒃲𒁔𒌋𒌓𒆤𒃻𒊏
𒌧𒃲𒀭𒆠𒀀𒀭𒈹𒆤
𒂍𒀭𒈾𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒁹𒂍𒀭𒈹𒀕𒆠𒂵
𒂍𒌑𒍝𒆳𒄑𒈿𒄀𒆸𒈾𒁖𒂵
𒀉𒈿𒁕𒆬𒀭𒈹𒆤
𒆠𒊮𒊨𒅇𒅔𒎐𒂔𒅗
𒋞𒂍𒈹𒀀𒄀𒆸𒆬𒅎<unk>𒁉𒃻𒊏
𒀭𒂔𒈾𒇇𒇻𒀀𒊏
𒀭<unk>𒍪𒂍𒀀𒊏𒇷𒅗𒉺𒇻𒊏𒊭𒈬𒉌𒅔𒇲
𒉣𒍪𒊊𒁳𒂔𒈾𒍝𒈽𒉡𒍼𒂵
𒃮𒆬𒂵𒅆𒂍𒁲𒂗𒁮𒆬𒀭𒈹
𒀭𒌉𒍣𒈗𒂍𒈹𒀀𒆤
𒂦𒁾𒉄𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒌉𒍣𒂦𒁾𒉄𒆠𒀀
𒂍𒅆𒍪𒍇𒊒𒊮𒍪𒋫𒉆𒃶
𒂍𒃻𒃻𒊏𒍪𒆳𒃶𒃲𒆷
𒂍𒋆𒍪𒆳𒃾𒈾
𒈛𒍣𒍪𒆥𒃲...
𒂍𒉣𒍪𒅆𒁺...
𒈛𒍣𒂍𒀭𒈾𒉺...𒌌𒂊
𒀭𒎏𒋚𒈛𒍣𒂍𒀭𒈾𒆤
...𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐍𒂍𒀭𒎏𒋚𒀀<unk>𒆠
𒌷𒍪𒀊𒋫𒁈𒂵𒊑𒀀𒉆𒈨𒂊𒃻𒊏
𒂍𒅲𒅲𒀭𒆠𒀀𒋃𒁕
...<unk>...𒋤𒋤
...𒂊𒃲...𒁮𒍪
...𒀉𒅅...
...<unk>...
𒀭𒆬𒆠...𒇷𒁀...<unk><unk>...
𒀭𒎏𒀀𒄩𒋻𒁺𒎏𒀀𒇷𒁀...
𒂍𒈬𒊒𒌝𒆠𒈹𒍝𒂍...𒁈𒍝𒂉𒉈𒅔𒃻
𒑆𒂍𒀭𒎏𒀀𒄩𒋻𒁺...
𒂍𒐐𒀉𒍣𒁕...𒆠𒂗𒄀𒊏
𒀭𒅎𒂂𒄷𒆳𒂠...
𒊹𒃡...𒆳𒆳𒋫...
𒀉𒀞𒌓𒍽𒇽𒊏𒋤𒋤
𒀭𒀀𒉣𒈾𒀭𒃲𒃲𒂊𒉈𒀉𒀞𒋧𒈬
𒋞𒇯𒆬𒋫𒉆𒋻𒊑𒁕𒄯𒊕𒁶𒅊𒂵
𒀀𒇉𒍪𒀀𒇻𒁵𒆬...𒍪...𒄩𒁵𒈾𒊑𒀀
𒆍𒌷𒆬𒆠𒂠𒅅𒆷𒍝
𒁓𒅊𒀭𒆬𒂵𒁷𒌤𒀀𒀭𒈾𒁻𒂵𒁉
𒃻𒆭𒆭𒃻𒁲𒉡𒁲𒁮
𒃻𒌓𒁺𒃻𒉡𒍂𒄀𒁮
𒋗𒃼𒅆𒍽𒂍𒈨𒉈𒈠
𒆠𒁲𒋻𒊒𒂗𒀭𒎏𒄈𒋢𒆤
𒉎𒃲𒆷𒋢𒍣𒂃𒂃𒀀𒀭
𒁷𒃲𒍪𒂠𒀭𒀭𒀀𒉣𒈾𒅆𒅎𒈠𒁻𒁻𒄀𒌍
𒉣𒍪𒍇𒇻𒊨𒆠𒁄𒍍𒄢𒇻
𒈗𒍪𒄠𒍽𒀉𒅆𒊒𒁕𒊊𒍽𒊕𒂀𒂀𒁍
𒌨𒊕𒉆𒂗𒈾𒁲𒋧𒋧𒆠
𒉆𒈗𒆷𒅇𒈠𒁺𒁺𒁍
𒆗𒂵𒌨𒊕𒃲𒀞𒀀𒂗𒃮𒄄...
𒌉𒀭𒂗𒆤𒇲𒂗𒀭𒎏𒄈𒋢𒆠𒆤
𒂍𒐐𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒎏𒄈𒋢𒉢𒁓𒆷𒆠𒀀
𒌷𒆬𒀊𒆰𒄿𒄿𒀭𒆬𒂵𒈬𒄭𒂵𒄷𒈿𒀀
𒊮𒍪𒀀𒇉𒇽𒊒𒄘𒇽𒍣𒌓𒌓𒄀
𒂍𒃌𒋤𒌿𒆬𒎎𒍝𒆳𒈾𒄃𒊓𒂠𒀝𒀀
𒂍𒋻𒁍𒁍𒌍𒁇𒈨𒄿𒄿𒈩𒂊𒅗𒋗𒅅
𒉣𒍪𒉣𒊮𒇲𒋤𒌧𒈠𒂼𒆳𒆳𒊏
𒎏𒀀𒍪𒃲𒊕𒈪𒂵𒉆𒌷𒈾𒋻𒊑
𒌉𒊕𒀭𒆬𒂵𒆠𒂖𒂼𒀭𒁀𒌑
𒂍𒌷𒆬𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐍𒂍𒀭𒁀𒌑𒌷𒆬𒂵
𒂍𒉦<unk>...
𒌷𒈦𒄘𒃼𒌓𒁺𒉣𒊏𒁯𒀀
𒌓𒈣𒀏𒋳𒆠𒆠𒃲𒉣𒂊
<unk>𒀊𒂊<unk>𒋃𒁕𒍪
𒎏𒍪𒀭𒀏𒌓𒃲𒆷𒀀𒈪𒂗𒈾
𒆠𒀀𒀀𒀊𒁀𒅗𒌅𒁕𒀀
𒌔𒇥𒀊𒁀𒅗𒅗𒇷𒇷
...𒄿𒍣𒁀𒂊𒉈𒅗𒅗
...𒀀𒀭𒀏𒎏<unk>𒂊
𒂍𒌓𒈣𒀏𒋳𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒀏𒌓𒈣𒀏𒋳𒆠
𒂍𒀊𒊮𒂵𒇲𒀀𒆠𒆬𒂵𒆕𒀀
𒄘𒀊𒁀𒆠𒊮𒍪𒃻𒅇𒌅𒌿𒃻𒃻𒀀
𒀊𒆬𒉦𒃻𒉡𒍂𒄀
𒉣𒍪𒀭𒎏𒂷𒄄𒀀𒅆𒁾𒈤...
...𒆗𒂵𒀀𒀀𒀭𒂗𒆤𒇲
...𒊮𒊨𒅇...
...𒀀𒌅𒁕𒀀𒈪𒀀𒀊𒁀𒅗...
...𒍠𒄩𒀊...
...𒆬𒀭𒎏𒈥𒆠𒆤
...𒂍𒉈𒅔𒁺𒁈𒍝𒂉𒉈𒅔𒃻
...𒂍𒀭𒎏𒈥𒆠𒄘𒀊𒁀𒆠
...𒎏𒁉𒊏𒁺𒈠
...𒅊𒂵𒅆𒂍𒉪𒊏𒅍𒆷
𒂍...𒆠𒊮𒄾𒆷𒁕𒅗𒉣𒁉𒁲𒂊
𒂍𒉣𒍪𒌓𒊊𒂷<unk>𒀀<unk>...
𒂡𒆬𒂡𒄩𒁵𒈾𒅍𒆷𒂊𒉈𒀜𒃲𒅗𒅗
𒌉𒅇𒄢𒍣𒂼𒌋𒅗𒈾𒃮𒆬𒂵𒊩𒅗𒂵
𒀊𒆠𒉪𒊭𒆠𒀭𒌉𒍣𒍪𒀊𒆤
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐌𒂍𒀭𒌉𒍣𒍪𒀊...
𒂍𒁓𒅊𒅊𒀭𒉌𒁻𒂵
𒋼𒀕𒂗𒅗𒄀𒁲𒅗
𒄭𒉣𒀊𒊮𒂵...
...𒆬𒄀𒅇𒄢𒂷𒊏𒂰𒇲𒀀
𒂍𒈤𒂍𒀭𒇋𒇽𒍣𒉈
𒉆𒃶𒀀𒋗𒈬𒊏𒉌𒅔𒊬
𒂍𒍪𒂍𒈤𒉣𒍪𒌉𒉣𒉡𒍼𒂵
𒆂𒊩𒊩𒈽𒄭𒉣𒁲
𒄘𒋻𒇲𒇲𒅆𒁇𒉦𒈠
𒀭𒇋𒃻𒄭<unk>𒌉𒂼𒉌𒅕𒈨𒁀𒀀
𒂍𒄑𒆵𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒁹𒂍𒀭𒇋𒄑𒆵𒆠𒀀
𒂍𒊺𒅕𒍣𒅍𒊒𒋼𒀕𒍝𒈽𒇲
𒉎𒃲𒌋𒌓𒆤𒃻𒆬𒀭𒈹𒆤
𒈨𒍣𒈨𒀀𒋗𒂼𒋳𒂵
𒍝𒈽𒀕𒆠𒀊𒆳𒍝𒈽𒀊<unk>𒌓𒉌𒇷
𒅗𒀭𒉌𒋛𒀀𒀜𒈪𒉌𒅔𒅆𒊒
𒋼𒀕𒍣𒍪𒉡𒍼𒄀𒅗𒀭𒉌𒋛𒀀𒈠𒊏𒉌𒅔𒊑
𒎏𒍪𒀭𒈹<unk>𒊩𒀸𒂊
𒃲𒁔𒇽...𒅗𒉽𒁲
𒃻𒌓𒌓𒊏𒊕𒊬𒊬𒊬𒆠𒁄𒂠𒊕𒂷𒂷
𒄑𒃶𒌑𒋜𒀭𒈾𒉎𒋼𒀀𒉌𒂠𒅊𒂵
𒌉𒃲𒀭𒂗𒍪𒈾𒆬𒀭𒈹𒆤
𒂍𒆠𒍝𒈽𒀕𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒈫𒂍𒀭𒈹𒍝𒈽𒀕𒆠𒀀
𒂍𒊊𒃲𒁶𒋢𒅆𒅍𒊒
𒌍𒁇𒀭𒂔𒈾𒌓𒉈𒃴𒌓𒁺
𒂍𒀭𒅎𒊏𒅆𒍪𒂠𒃶𒅅𒀀𒂵𒍪𒂠𒅗𒉌
𒋼𒅅𒍪𒉒𒋛𒊊
𒌋𒂙𒆬𒁛𒀭𒈾𒅎𒀀𒀀𒊺𒄖𒉡
𒁾𒇲𒍝𒂍𒍝𒄠𒋛𒁁
...<unk>𒋼𒂍𒋞𒉎𒅍𒄿𒍪
...𒅎𒋛𒀀𒁍𒊏
...𒈲𒄈
...𒌓𒀭𒋀𒆠
...𒉆𒅥𒀭𒅎𒀀𒈠𒊒𒃡𒊏
...𒍇𒇻𒅎𒂇𒐌
...𒅎𒂇𒊑𒊑
...𒌫𒋫𒁽𒈠
...<unk>𒄯𒊕𒎎𒆗𒎎𒀀𒈾𒈹𒁀𒁯𒁯𒂊
...
...<unk>...
...𒆰𒌧...
...𒉣...𒆬𒅅𒀭...
...<unk>...𒍣𒅅𒌧...
...
𒂍𒅎𒆠𒈹𒍝𒂍...𒁈𒍝𒂉...
𒎙𒐈𒂍𒀭𒅎𒅎𒆠...
...𒊕𒆰𒀭𒉌...
...<unk><unk>...
...𒀭𒆠𒁕...
...𒀭𒂗𒆠𒆤𒆠...
...<unk>...
...
...<unk>...
...
𒈹𒍪𒀭𒉌𒉆...<unk>𒀀...
𒂍𒈤𒂍𒊹𒊏𒎏𒁉𒊏𒁺𒈠
𒅆𒍪𒉎𒃲𒅍𒊒𒊮𒍪𒈨𒉈𒋤
𒂼𒀭𒎏𒌅𒀭𒂗𒆤𒀭𒂗𒆠𒆤𒉆𒋻𒊏
𒂍𒋤𒂵𒀀𒄊𒊬𒊬𒍣𒊕𒈪𒂵
𒈨𒈤𒀀𒀭𒉌𒀭𒊮𒋫𒈬𒊏𒀭𒋧
𒊻𒂵𒆬𒂵𒀊𒂷𒂷𒍪
𒀭𒎏𒄯𒊕𒂷𒆤𒋙𒀭𒄲𒆠𒀀𒄭𒁉𒈬𒌧𒂷𒂷
𒂍𒈨𒃲𒆷𒂃𒂖𒆷𒋗𒈛𒌓𒌓𒂵
𒀸𒀭𒋓𒄄𒀭𒌓𒉣𒆠𒀀𒆤
𒌓𒉣𒆠𒂍𒀀𒇉𒉈𒇲𒀀𒊑
𒂍𒌓𒉣𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒎏𒄯𒊕𒂷𒌓𒉣𒆠𒀀
𒉌𒋛𒅔𒆠𒌷𒀭𒉌𒆠𒃻𒊏𒊮𒋝𒂵𒊭𒈬𒌧𒆕
𒅆𒁉𒍇𒊒𒀀𒀭𒊮𒁉𒃴𒆓𒀀𒀭
𒈨𒁉𒈨𒀭𒉌𒉆𒋻𒊏
𒁈𒋛𒂵𒀭𒂗𒆤𒇷𒆠𒉘
𒆠𒉆𒋻𒊑𒀭𒀭𒂗𒆤𒇲
𒆠𒃻𒅥𒀭𒃲𒃲𒂊𒉈
𒉎𒃲𒆷𒋢𒍣𒂃𒂃𒀀𒀭
𒁷𒃲𒍪𒂠𒀭𒀭𒀀𒉣𒈾𒅆𒅎𒈠𒁻𒁻𒄀𒌍
𒉣𒍪𒂼𒉡𒍼𒋼𒀕𒍝𒈽𒀀𒋤𒋤
𒌋𒌓𒆤𒃻𒆠𒆬𒂵𒄰𒈠𒂷𒂷
𒉡𒇇𒍼𒊏𒈹𒆟𒁲
𒉡𒁇𒊏𒁛𒐌𒋛𒁲𒁲𒂊
𒅗𒀭𒉌𒋛𒀀𒐌𒂊𒀜...
𒎏𒍪𒀀𒍪𒃲𒌧𒈠
𒉌𒎏𒅔𒋛𒈾𒌉𒀭𒈾𒆤
𒂍𒉌𒋛𒅔𒆠𒈹𒍝𒂍𒉈𒅔𒁺𒁈𒂉𒉈𒅔𒃻
<unk>𒂍𒀭𒎏𒅔𒋛𒈾𒉌𒋛𒅔𒆠𒈾
𒅗𒉌𒇻𒆠𒈹𒍪𒀭𒊮𒂵
𒋤𒁺𒉘...𒅆𒂍𒂊𒁺𒁀
...𒀀𒉒...𒀀𒄠𒂊𒌅𒁕
...𒈤𒅆𒁯𒂗𒅗𒊊𒂷
...𒀫𒋗𒋾𒀀
...𒋗𒋾𒀀
...𒋗𒋾𒀀
...𒄄𒄄...𒅅𒆷𒀉𒋧𒈬
𒄿𒇻𒊓𒌅𒂗𒃲𒀭𒉡𒈲𒁕𒆤
𒅗𒉌𒇻𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒉡𒈲𒁕𒅗𒉌𒇻𒆠
𒂍𒅆𒌧𒈠𒍑𒆠𒃻𒊏
𒄯𒊕𒊬𒀀𒂼𒆠𒍑𒊓
𒆳𒄘𒉈𒊒𒅅𒂊...<unk>
...𒀭𒆠𒀭𒎏...
...
<unk>𒆠𒌍𒁇𒊑𒃲𒆥𒂷𒊹𒅗𒄀𒄃𒁀
𒆍𒉎𒈨𒉈𒅅𒆷𒍝
𒄑𒁔𒉈𒈲𒊮𒉣𒇬𒈲𒍽𒂊𒄘𒁕𒀀𒀭𒈪𒅁𒇲
𒉣𒍪𒈦𒋢𒀭𒊑𒂊𒉈
𒁲𒅆𒊒𒉈𒈤𒁲𒉈𒃶𒌌
𒌉𒀭𒅁𒀀𒈨𒍣𒉆𒉣𒈾𒃲𒍪
𒀭𒅗𒁲𒈗<unk>𒀭𒈾𒆤
𒂍𒁴𒃲𒌧𒈠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐍𒂍𒀭𒅗𒁲<unk>𒆠𒀀
𒂍𒂖𒈨𒂖𒁉𒆳𒆳𒊏𒋛𒀀𒂵
𒈬𒁉𒃴𒍇𒊒𒆠𒆪𒈤𒌨𒊕𒂷
𒂍𒆬𒀭𒎏𒀀𒍪𒂍𒈨𒆬𒆬𒂵
𒂍𒈨𒍪𒈨𒂖𒋗𒈛𒍪𒋗𒈛𒌓𒌓
𒆠𒆪𒍝𒌨𒊕𒂊𒉎𒈬𒉌𒅁𒋼𒂗𒋼
𒂃𒍝𒀭𒎏𒀀𒍪𒌑𒈬𒉌𒅁𒋤𒋤
𒈗𒍪𒂗𒃲𒌉𒀭𒂗𒆤𒇲𒄰
𒌨𒈤𒃴𒌓𒁺𒆳𒊑𒅜𒋧𒈬
𒆳𒄘𒉈𒊒𒅅𒆷𒂠𒅎𒍇𒇻𒁶𒍣𒍣
𒂦𒆠𒁄𒀀𒂠𒃲𒁔𒁶𒍀𒍑𒁔𒊒
𒉡𒊺𒂵𒍇𒇻𒌋𒌆𒅇𒉈𒊒𒂊𒄊𒆥𒁲
𒄭𒁁𒁺𒉌𒅆𒌨𒅅𒉡𒌓𒁺
𒅇𒈠𒁺𒁀𒉌𒆠𒁄𒍍𒄢𒄢𒇻
𒊕𒆠𒁍𒁕𒉌𒌧𒁉𒅖𒂊𒌍𒊑𒂵
𒂍𒉣𒍪𒊊𒃲𒉈𒊒𒋗𒁉𒂠𒇲𒀀
𒈗𒍪𒌓𒍽𒍇𒊒𒀚𒀞𒀀
𒊿𒊿𒈾<unk>𒁶<unk>𒀉𒈤𒁉𒋢𒂊𒌈𒊏
𒊓𒁖𒌧𒂼𒆷𒉈𒊒𒋗𒈾𒉡𒌓𒁺
𒂗𒃲𒉺𒌓𒁺𒀀𒈤𒀀𒉌𒍠𒉡𒁲
𒀀𒍣𒆳𒃲𒂊𒀭𒎏𒆤𒇷𒌅𒁕
𒂍𒂖𒈗𒍪𒌨𒊕𒀭𒎏𒀀𒍪
𒀊𒉣𒈾𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
<unk>𒂍𒀭𒎏𒀀𒍪𒀊𒉣𒈾𒆠
𒂍𒉆𒃶𒀀𒆕𒀀𒆧𒆠𒈨𒉆𒉣𒈾𒊕𒅍
𒀉𒁮𒆠𒃻𒊏𒋼𒃲𒍪𒉺𒃶𒉡𒁲
𒆠𒁲𒀀𒍪𒅎𒂂𒂼𒋳𒂵𒀭𒊮𒄀𒋛𒀀
𒊮𒍪𒄑𒆪𒄑𒆪𒅂𒀉...<unk>𒊺𒅕𒅗𒀭𒁀𒉌𒅔𒅗
𒍣𒁕𒍪𒆳𒂀𒁍𒆏𒁍𒍪𒉈𒊒𒊩𒂊
𒉣𒍪𒍇𒊒𒈤𒌓𒃲𒆠𒍑𒊓𒉎𒍽𒃲𒊑𒀀
𒂍𒁾𒈗𒍪𒌨𒊕𒀭𒍝𒂷𒂷
𒂍𒆧𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒐍𒂍𒀭𒍝𒂷𒂷𒆧𒆠𒀀
𒂍𒄑𒆟𒁕𒌧𒈠
𒄞𒀉𒉣𒄄𒀀𒀭𒊑𒂊𒉈
𒉦𒉎𒋼𒂗𒋼𒂗𒄞𒄠𒀀𒉪𒂷𒂷
𒄘𒂃𒀀𒋼𒀀𒍪𒋼𒀀𒋝𒂵𒀀𒅘𒂷
𒊮𒍪𒃴𒆓𒋖𒄑𒍪𒋖𒄑...𒀭𒋫𒋗𒁇𒊏
𒈹𒍪𒈹𒍝𒆳𒈩𒇴𒈠𒇲𒀀
𒉣𒍪𒀭𒄊𒊏𒈗𒈩𒇴𒈠
𒀭𒍽𒆠𒀀𒈗...
𒀭𒊊𒀕𒃲...
𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒂍𒀭𒊊𒀕𒃲𒄘𒂃𒀀𒆠
𒌑𒊒𒌝𒆠𒍇𒊒𒈾𒆠𒁲𒋻𒊒𒀭𒂗𒍪𒈾
𒂍𒀖𒇻𒀀𒉣𒇬𒂼𒆷
𒀭𒀸𒁽𒌓𒂊𒉆𒉺𒇻𒍪𒊭𒈬𒌧𒀝
𒂍𒈗𒈬𒉺𒍪𒀭𒈾...
<unk>...𒆠𒂠...𒌓𒀭𒋀𒆠...𒅗𒉌
<unk>...𒌓...
𒉣𒍪𒉣𒅗𒉌𒆬...
𒀭𒍝𒆳𒋫𒌓𒁺𒅗𒉌𒊮...𒈩𒂊𒅗𒋗𒅅...
𒌧𒂊𒌓𒌓𒄀𒀭𒂗𒍪<unk>...
𒂍𒌑𒊒𒌝𒈹𒍝𒂍...𒁈𒍝𒂉...
𒌋𒂍𒀭𒂗𒍪𒈾𒌑𒊒𒌝𒆠
𒌓𒄒𒉣𒆠𒁈𒀭𒌓𒌓𒉈𒂉𒃻𒊏
𒂍𒉣𒀭𒈾𒀯𒀭𒃞𒀭𒎏𒃲𒂊𒌅𒁕
𒂍𒀭𒌓𒉣𒍪...𒆠𒊹𒊏𒀭𒆠𒂊𒀀𒀭𒋛
𒂗𒈿𒀀𒉌𒌧𒈿𒉈
𒍣𒍣𒁕𒉌𒌧𒍣𒍣𒉈
𒄞𒉈𒌴...𒌧𒂊𒅗𒆕𒉈
𒀭𒌓𒌫𒈧𒀲𒌑𒀀...𒈬𒉌𒅔𒁻𒊌
𒊕𒈪𒄀𒀀𒈬𒌧𒅆𒅁𒋗𒉀
𒌧𒂊𒍠𒊺𒈬𒈾𒊏𒋛𒅅
𒈨𒃶𒉘𒂊𒀊𒍪𒍍
𒁲𒋻𒊒𒆠𒌓𒌓𒁺𒌓𒂗𒈾𒅾𒇲𒂊
𒈪𒅇𒈾𒈹𒆟𒉈
𒀭𒌓𒈗𒂍𒌓𒌓𒊏𒆤
𒂍𒌓𒄒𒉣𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒐉𒂍𒀭𒌓𒌓𒄒𒉣𒆠𒀀
𒂍𒄯𒊕𒌑𒋆𒁶𒄧𒈾𒅊𒂵
<unk>𒆠𒊮𒍪𒉆𒃶𒀀
𒆠𒉆𒋻𒊑𒁕𒉆𒅆𒅎𒁕𒀊𒋻𒊑𒂗
𒈹𒍝𒃞𒂊𒌌𒃶𒅎𒈪𒅁𒁺𒈬
𒄑𒄿𒈕𒈾𒍪𒈲𒊕𒆗𒅇𒍪𒍪𒁶
𒋼𒆬𒍝𒌓𒃶𒉌𒅁𒃸𒃸
𒂼𒀭𒎏𒌅𒎏𒅊𒀩𒈠
𒊮𒆠𒈪𒈪𒂵𒆥𒀝𒂊
𒈗𒅇𒌅𒈹𒍣𒆟𒁲
𒂗𒅇𒌅𒊕𒃞𒂷𒂷𒋗𒈾𒉌𒅅
𒊮𒍪𒀭𒆠𒀭𒎏𒄯𒊕𒂷𒆤
𒂍<unk>𒆠𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒈫𒂍𒀭𒎏𒄯𒊕𒂷<unk>𒆠
𒌌𒈦𒆠𒅆𒉏<unk>𒌧𒈠
𒊌𒍽𒄠𒂠𒌌𒌌
𒄘𒉈𒊒𒅅𒂠𒊓𒁖𒂵
𒃻𒈨𒃻𒆠𒁄𒀀𒌌𒌌
𒂗𒈾𒉡𒊺𒂵𒅴𒋝𒂵𒈿𒀀
𒂍𒀭𒈹𒆬𒎎𒍝𒆳𒈾𒂍𒄀𒈾𒀊𒌌𒆬𒄀𒆕𒀀
𒉣𒍪𒌓𒁺𒁍𒄷𒉡𒇇𒍼𒌋𒌓𒆤𒃻𒊏
𒀞𒄘𒌓𒁺𒄷𒌌𒄷𒌌𒇷𒌍𒅊𒂵𒋖𒄑𒐌𒂊𒋛𒁲𒂊
𒀉𒃸𒀀𒀞𒋗𒉀𒋗𒉀
𒆍𒀞...𒅅𒋺𒋺...
𒃲𒍪𒀭𒈾𒀭𒈹𒆤
𒂍𒌌𒈦𒈹𒍝𒂍𒉈𒅔𒁺𒁈𒍝𒂉𒉈𒅔𒃻
𒌋𒈫𒂍𒀭𒈹𒌌𒈦𒆠
𒂍𒀉𒍣𒁕𒍏𒈜𒀞𒋻𒋻𒆠𒁄𒂠
𒀀𒃼𒅊𒅊𒂵𒁉𒌈𒂄𒂄
...
...<unk>...
𒉣𒍪𒌨𒊕...𒊏𒊏
𒀞𒊹𒊏𒂇𒃸...𒂊𒉈𒁲
𒀭𒀀𒂷𒀭𒀀𒂵𒉈𒆠𒆤
𒂍𒀀𒂵𒉈𒆠𒈹𒍝𒂍...𒁈𒍝𒂉𒉈𒅔𒃻
𒐍𒂍𒀭𒀀𒂷𒀀𒂵𒉈𒆠𒀀
𒂍𒀯𒀯𒂍𒍝𒆳𒁯𒀀𒆳𒆳𒊏𒋗𒈬𒌧𒁁
𒄩𒁵𒇯𒇯𒁕𒀊𒀀𒂷𒂷
𒉀𒆠𒂗𒌌𒂊𒉈𒌗𒉈𒊕𒈠𒊏𒉌𒅔𒅍𒌍
𒇯𒁕𒉀𒂊𒉀𒌉𒌉𒇲
𒀭𒀭𒊺𒉀𒃲𒂊𒀭𒊺𒉀𒆤
𒈨𒀭𒋫𒁀𒀭𒌓𒁺𒈨𒍪𒁀𒀭𒈭
𒍠𒊩𒊩𒂊𒃻𒊏𒀀𒀭
𒊩𒍣𒄑𒌆𒉿𒋛𒀀𒌇𒂊
<unk>𒈹𒁲𒁕𒅗𒂃𒅇
𒁾𒍝𒆳𒋫𒀜𒄄𒄄𒄄
𒆳𒆳𒊏𒀜𒁺𒂷𒂷𒂷
𒊩𒍣𒉀𒆬𒂵𒄀𒆕𒂊𒌅𒁕
𒀭𒉌𒌑𒊏𒊏𒆠𒂠𒊏𒊏
𒀭𒊺𒉀𒍠𒊩
𒇽𒁾𒅗𒆟𒁕𒂗𒃶𒌌𒀭𒈾
𒈗𒈬𒃻𒅇𒌅𒈾𒈨𒇽𒉆𒈬𒌧𒅇𒌅
𒌋𒐉𒂍𒀭𒊺𒉀𒉀𒆠𒀀